en pt fr en is is sv is en pt fr en is is sv is en is es fr lt lt is is is is km is en is is is is is is is is is pt is is pt cs de zh
ÁVARP REKTORS HÁSKÓLANS Í REYKJAVÍK
Hafðu samband! - GET IN TOUCH WITH US
STAÐSETNING FYRIRTÆKJA - LOCATIONS
Hafðu samband! - GET IN TOUCH WITH US
Katrínartún 2, 105 Reykjavík
Velferðarsvið ber ábyrgð á framkvæmd þjónustu á sviði velferðarmála, þmt. félagsþjónustu fyrir alla aldurshópa, þjónustu við fatlað fólk og barnavernd. Velferðarsvið ber ábyrgð á rekstri þjónustumiðstöðva Reykjavíkurborgar og starfseininga sem undir þær heyra. Velferðarsvið vinnur með velferðarráði og barnaverndarnefnd og sinnir málefnum þeirra. Þjónustumiðstöðvar vinna með hverfaráðum í hverfum borgarinnar.
Velferðarsvið sér einnig um rekstur miðlægrar velferðarþjónustu þvert á borgina, átaksverkefna vegna endurhæfingar fólks, heildstæðu forvarnastarfi í Reykjavík, inntöku í húsnæðis- og búsetuúrræði, rekstur hjúkrunarheimila, rekstur framleiðslueldhúss og rekstur heimahjúkrunar í Reykjavík skv. samningi við ríkið þar um.
Framkvæmd velferðarþjónustu fer að mestu fram á þjónustumiðstöðvum í hverfum borgarinnar hjá Barnavernd Reykjavíkur og hjá Heimaþjónustu Reykjavikur.
Þjónustumiðstöðvar eru sex og sinna þær þjónustu við einstaklinga og fjölskyldur, sérfræðiþjónustu við leik- og grunnskóla,frístundaráðgjöf og almennri upplýsingagjöf um starfsemi og þjónustu Reykjavíkurborgar. Þar er hægt að sækja um ýmiss konar þjónustu, svo sem fjárhagsaðstoð, húsaleigubætur, heimaþjónustu og heimahjúkrun. Á miðstöðvunum er veitt félagsleg ráðgjöf, sálfræði- og kennsluráðgjöf vegna leik- og grunnskólabarna, frístundaráðgjöf og fleira. Þjónustumiðstöðvar bera ábyrgð á framkvæmd forvarnastefnu Reykjavíkurborgar sem samþykkt var í lok árs 2005. Á þjónustumiðstöðvum fer fram þverfaglegt samstarf þar sem lögð er áhersla á samþætta nærþjónustu. ​
Hvers konar bakgrunn hafa starfsmenn fyrirtækisins?
Velferðarsvið Reykjavíkurborgar sinnir allri velferðarþjónustu í borginni og rekur m.a. heimili fyrir fatlað fólk, heimaþjónustu og heimahjúkrun, félagsþjónustu, sérfræðiþjónustu í skólum og tvö hjúkrunarheimili. Hjá okkur starfa bæði ófaglærðir starfsmenn og sérfræðingar á sviði félags-, heilbrigðis- og menntavísinda, s.s. sálfræðingar, félagsráðgjafar, hjúkrunarfræðingar og þroskaþjálfar.
Hvaða eiginleikum þurfa starfsmenn að búa yfir til að teljast framúrskarandi?
Þeir starfsmenn sem teljast framúrskarandi búa yfir ýmsum kostum og má þar nefna þjónustulund, samskiptafærni, frumkvæði, sjálfstæði í vinnubrögðum og hæfni til að takast á við erfiðar og margslungnar aðstæður. Þar að auki þurfa starfsmenn okkar að hafa gaman af því að vinna með fólki og bera virðingu fyrir mismunandi þörfum einstaklinga.
Hvað gerir fyrirtæki þitt aðlaðandi fyrir ungt fólk til þess að hefja feril sinn?
Á velferðarsviði má finna mörg tækifæri fyrir ungt fólk bæði til að finna þroskandi starf með skóla sem gefur aukna innsýn í það fag sem þeir eru að læra og til að hefja starfsferil sinn sem sérfræðingar eftir útskrift. Við bjóðum upp á sveigjanlegt starfshlutfall, mikið starfsöryggi og ýmis réttindi. Auk þess er möguleiki á góðum tekjum í vaktavinnu.
Hvernig framfylgir fyrirtækið Sjálfbærni- og þróunarmarkmiðum Sameinuðu þjóðanna?
Velferðarsvið er með það að markmiði að auka jöfnuð og veitir aðstoð til efnaminna fólks og sérstakra hópa. Starfsmenn velferðasviðs vinna að því að auka lífsgæði ákveðinna hópa eins og fatlað fólks, aldraðra, barna og fjölskyldna. Hjá Reykjavíkurborg er mikil áhersla á umhverfismál og taka starfsstaðir borgarinnar meðal annars þátt í grænum skrefum.
Hvers konar tækifæri standa almennt til boða innan fyrirtækisins?
Fullt starf - Já
Menntavegur 1, 101 Reykjavík